Public procurement notice: Prior Information Notice Without Call For Competition
Published: 2020-09-02
Buyer: Finrail Oy
Country: FI
Contract type: Services
CPV classification: 34632000 | 45000000: Construction work | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä asiakirja ei ole ennakkoilmoitus, hankintailmoitus tai tarjouspyyntö, vaan ilmoitus markkinavuoropuhelutilaisuuksista.
Hankinnan kohteena on Pohjois-Suomen kauko-ohjausjärjestelmän (POKA) suunnittelu, valmistaminen, ja sen asennusurakka Pohjois-Suomen kauko-ohjauksen toimintaympäristöalueelle. Hankkeeseen sisältyy kaikki uuden kauko-ohjausjärjestelmän suunnitteluun, valmistamiseen ja asentamiseen liittyvät työt sekä rajapintojen toteuttaminen tarvittaviin asetinlaitteisiin ja muihin rajapintoihin, sekä kauko-ohjausjärjestelmän käyttöönottoon liittyvät tehtävät. Kauko-ohjausjärjestelmän valmistaminen ja asennusurakka toimintaympäristöalueelle on suunniteltu vaiheistettavan useaan eri työvaiheeseen.
Markkinavuoropuhelun tarkoituksena on selvittää kauko-ohjausjärjestelmätoimittajien näkemystä tilaajan ennalta määrittämiin kysymyksiin. Tilaisuudet järjestetään seuraavina ajankohtina etäyhteydellä Teams-palaverin muodossa:
Kiinnostuneita toimittajia pyydetään ilmoittamaan osallistumisensa tilaisuuteen, osallistuvien henkilöiden arvioidun lukumäärän sekä toiveen tilaisuudessa käytettävästä kielestä (suomi tai englanti) sähköpostitse osoitteeseen jenni.petrelius@finrail.fi 11.9.2020 mennessä. Markkinavuoropuhelutilaisuuksien ajat jaetaan ilmoittautumisjärjestyksessä, ja markkinavuoropuheluaika vahvistetaan sähköpostilla viimeistään 15.9.2020. Linkki etäpalaveriin toimitetaan sähköpostin yhteydessä.
Tällä ilmoituksella pyritään tavoittamaan uuden kauko-ohjausjärjestelmän tuottamisesta kiinnostuneet toimittajat.
Toimittajalle lähetetään sähköpostitse linkki Webropol-sovellukseen, josta löytyvät hankinnan kohteen kuvaukset sekä palautelomake, kun toimittaja ilmoittautuu markkinavuoropuheluun. Vastaaminen ja palautteen antaminen on vapaaehtoista eikä sido vastaajaa ja palautteen antajaa. Palaute tulee antaa viimeistään 9.10.2020 klo 14.00 mennessä. Hankintayksikkö voi halutessaan kutsua markkinavuoropuhelutilaisuuteen ilmoittautuneita toimittajia jatkokeskusteluun markkinavuoropuhelutilaisuuden jälkeen.
Markkinavuoropuheluun osallistuminen tai osallistumatta jättäminen eivät ole edellytys tai este kilpailutukseen osallistumiselle eivätkä sido ketään. Vuoropuheluun osallistumisesta ei makseta korvausta.
Tämä tietopyyntö ei velvoita hankintayksikköä tai muita hankintamenettelyssä mukana olevia hankintayksikön asemassa olevia tahoja toteuttamaan hankintaa.
Pohjois-Suomen kauko-ohjausjärjestelmä on elinkaarensa osalta teknisen uudistuksen tarpeessa. Sama ohjausjärjestelmä on käytössä myös osassa Tampereen ohjauskeskuksen ohjausalueita. Hankintayksikkö tulee alustavien suunnitelmien mukaan kilpailuttamaan Pohjois-Suomen kauko-ohjausjärjestelmän uudelleenrakentamisen vuoden 2021 aikana. Uuden kauko-ohjausjärjestelmän on tarkoitus mahdollistaa paikkariippumaton ja dynaaminen ohjaustyö, työn tehokkaampi hoitaminen sekä automaation laajempi käyttö Pohjois-Suomen rautatieliikenteenohjausalueella. Ohjausjärjestelmä on tarkoitus yhdistää asetinlaite-, kauko-ohjaus- ja tietojärjestelmiin, jonka lisäksi siinä tulee olla rajapinta muihin rautatieliikenteenohjauksen hallintajärjestelmiin.
Hankinnan kohteen kuvauksen määrittelytyö on aloitettu, ja tilaaja haluaa toteuttaa järjestelmätoimittajille markkinavuoropuhelun aiheeseen liittyen. Markkinavuoropuhelun tavoitteena on saada lisätietoa uusista ja innovatiivisista tavoista tuottaa kuvauksen mukaista palvelua sekä saada vastauksia ennakkoon määriteltyihin kysymyksiin. Sekä kysymykset että tarkempi kuvaus hankinnan kohteesta toimitetaan ilmoittautuneille toimittajille ilmoittautumisen jälkeen.
Finrail Oy vastaa Suomessa rautatieliikenteenohjauksesta, varmistaen vuosittain yli 500 000 junan ja 82 miljoonan matkustajan turvallisen ja sujuvan matkanteon.
Palvelujemme ydintä ovat rautateiden liikenteenohjaus, liikennesuunnittelu ratatyön ja liikenteen yhteen sovittamiseksi, kapasiteetinhallinta, käyttökeskustoiminta sekä junamatkustukseen liittyvät matkustajainformaatiopalvelut. Vastuullamme ovat myös turvavalvomo ja tekninen valvomo. Lisäksi tarjoamme asiantuntija- ja koulutuspalveluita muun muassa rautatiealan toimijoille. Toimintaamme ohjaavat turvallisuus, vastuullisuus, asiakaslähtöisyys ja vankka ammattitaito.
Finrail Oy kuuluu 1.1.2019 toimintansa aloittaneeseen Traffic Management Finland -konserniin (TMFG), joka on valtion liikenne- ja viestintäministeriön omistajaohjauksessa oleva erityistehtäväkonserni. Traffic Management Finland Group (TMFG) tarjoaa ja kehittää liikenteenohjauksen ja -hallinnan palveluita kaikissa liikennemuodoissa sekä varmistaa liikenteen turvallisuuden ja sujuvuuden vastuullisesti kaikissa liikennemuodoissa.